# Helyi Pedagógiai Program

## „ AZ ÉN OVIM”

Óvoda és Bölcsőde 7100 Szekszárd, Mérey u.9.

„Jól csak a szívével lát az ember,

ami igazán lényeges az a szemnek láthatatlan!”

/Saint-Exupéry/

FELÜLVIZSGÁLATI NYILATKOZAT

A helyi pedagógiai program sajátkészítésű program, amely az eddigi nevelési gyakorlatunk és az Óvodai Nevelés Országos Alapprogramja figyelembe vételével készült.

#### A program felülvizsgálatára és módosítására, az alapító okirat módosítása miatt került sor.

A felülvizsgálat és módosítás során figyelembe vettük az alábbi jogszabályokat: 2011.évi CXC. törvény a nemzeti köznevelésről

363/2012. (XII.17.) Kormányrendelet az Óvodai nevelés országos alapprogramjáról

Pedagógiai programunk

Törvényességi szempontból kiegészül a jogszabályi változásokkal Tartalmi szempontból kiegészül a nevelési gyakorlatunk tapasztalataival Módosítjuk azokat a tartalmakat, melyek aktualitásukat veszítették

## Az óvoda jogi státusa

Az intézmény neve: „Az Én Ovim” Óvoda és Bölcsőde

Székhelye: Szekszárd, Mérey u. 9.

Fenntartó: „Az Én Ovim” Alapítvány

Az intézmény típusa: többcélú közoktatási intézmény

Az óvodai csoportok száma: 2

Óvodai férőhelyek száma: 30

Bölcsődei csoportok száma: 2

Bölcsődei férőhelyek száma: 26

Felügyeleti szerveink: Fenntartó, Belügyminisztérium, Tolna Megyei Önkormányzat Főjegyzője

### Az intézmény alap és kiegészítő tevékenységeit az alapító okirat

tartalmazza

„Az Én Ovim” Magánóvoda 1995 szeptember 1-én kezdte meg működését Szekszárdon.

Az óvoda eredeti alapítója és fenntartója Fetzerné Molnár Gabriella.

1995 szeptemberében –akkor még a Móricz Zsigmond utcában- 5 gyermekkel

kezdte meg működését intézményünk.

1996 januárja óta részesülünk állami támogatásban.

1997 szeptember 22-én költöztünk új épületünkbe, Mérey u. 9., mely a fenntartó tulajdonát képezi.

2003 január 1-től a fenntartó „ Az Én Ovim „ Alapítvány 2003 január 1 óta működtetünk bölcsődei csoportot is.

Az intézmény a megszokottól eltérő rendszerű és egyedi szolgáltatásokat is

nyújtó óvoda és bölcsőde.

*A szolgáltatások két jól elkülöníthető részre oszthatók:*

Alapszolgáltatások Speciális szolgáltatások,

melyekért óvodai díjat számolunk fel:

### uszoda

színház, mozi, bábszínház, kirándulások

fejlesztési segédeszközök logopédiai ellátás

tisztálkodási eszközök ágynemű, törölköző

A nevelés – fejlesztés az óvodában a szó igazi értelmében családias légkörben zajlik, biztosítva a gyermekek fejlődéséhez szükséges változatos tevékenységeket. Legfőbb célunk a gyermekközpontúság. Az óvodai nevelésben kiemelt szerepet szánunk a művészeti nevelésnek, kialakítva ezzel a gyermekekben a belső harmóniát, melyre alapozva valósítjuk meg a komplex óvodai programunkat. Így vált valóra az elképzelés, hogy nem csak az alapító, hanem a gyermekek is úgy érzik

## ez „Az Én Ovim”

GYERMEKKÉP

### „A gyermek fejlődő személyiség, fejlődését genetikai adottságok, az érés sajátos törvényszerűségei, spontán és tervszerűen alkalmazott hatások határozzák meg.”

Ezt a folyamatot segíti elő a családias, nyugodt, derűs légkör, melyben a gyermekek életkoronként és egyénenként változó testi lelki szükségleteit helyezzük előtérbe.

A gyermekközpontú neveléssel a gyermeki személyiség sokrétű kibontására törekszünk.

ÉRZELMI FEJLŐDÉSÜKBEN: azon erkölcsi tulajdonságoknak tulajdonítunk kiemelt szerepet, mellyel a másságot képesek elfogadni, tolerálni.

ÉRTELMI FEJLŐDÉSÜKBEN: a nevelési folyamat eredményeként váljanak iskolaéretté.

Legyenek képesek tapasztalataikat, ismereteiket, rendszerezni, igényükké váljon új ismeretek tapasztalatok szerzése. Legyenek kiegyensúlyozottak, önállóak, kitartóak, fegyelmezettek.

AZ ÓVODAI ÉLET MEGSZERVEZÉSE:

Az óvodai élet megszervezésénél legfontosabb szempont a *GYERMEK.*

A napi és heti rendet mindig az adott csoportot figyelembe véve az óvónők alakítják ki

Napirend

Az óvodai élet helyes megszervezése rendet sugároz, a gyermek számára biztonságot nyújt, nevelési feladatok megoldásához jó feltételeket biztosít. Figyelembe veszi a helyi szokásokat, igényeket.

A napi és heti rend tervezését csoportnaplóban kell rögzíteni.

Az óvodai életet a rendszeresség, tudatosság, folyamatosság, kötetlenség jellemzi.

*ALAPVETŐ CÉLJAINK, FELADATAINK:*

*Óvodánkban nevelési – pedagógiai cél a gyermeki személyiség kibontakoztatása az életkori és egyéni sajátosságok figyelembe vételével.*

SZEMÉLYI ÉS TÁRGYI FELTÉTELEINK

Személyi feltételek:

4 főállású szakképzett óvónő

1 dajka

1 konyhai kisegítő logopédus / megbízással /

gyermekorvos / megbízással /

# Tárgyi feltételek:

2 csoportszoba

étkező öltöző mosdó – wc

kiszolgáló helységek

Programunk megvalósításához szükséges eszközök, játékok rendelkezésünkre állnak, készletünket folyamatosan bővítjük.

# AZ ÓVODAI NEVELÉS RENDSZERE

Az óvoda nevelési feladatai szerteágazó, egymásra épülő, egymással összefüggő komplexen érvényesülő tevékenységek, melyek átszövik óvodai nevelésünk teljes rendszerét.

1. ., Az óv odai nevelés eszközei, a gyermek tevékenysége:
* játék
* munka jellegű tevékenységek
* a tevékenységekben megvalósuló tanulás

Alapvető fontosságú a játék, mely a gyermek minden tevékenységét át kell

hogy hassa.

1. ., A nevelés alapvető keretei:
* gondozás
* egészséges életmódra nevelés
* közösségi nevelés
1. ., A tevékenység tartalma:
* a gyermek tevékenységének tartalmát a nevelési területek szolgálják
* kiemelten fontos az anyanyelvi nevelés - a kommunikáció segíti a gyermeket

a mese, vers, ének, zene, rajzolás, kézimunka és a külső világ megismerésében, matematikai tapasztalatok szerzésében.

1. ., N evelő munka:

„ A gyermek nevelése elsősorban a család joga és kötelessége, s ebben az óvodák kiegészítő szerepet játszanak.”

A nevelőmunka csak a nevelési színterek együttműködésével, összehangolódásával lehetséges.

# EGÉSZSÉGES ÉLETMÓD KIALAKÍTÁSA

Célunk a gyermekek egészséges testi, lelki fejlődéséhez, biztonságához szükséges belső és külső környezeti feltételek biztosítása.

Feladataink:

biztosítjuk a mozgás, levegőzés, edzés lehetőségét – uszodai foglalkozásokat rendszeres testmozgás biztosítása

a napirendünkkel kialakítjuk a helyes életritmust megalapozzuk a tisztaság igényét

megteremtjük, elmélyítjük a gondozáshoz szükséges bensőséges kapcsolatot felnőtt és gyermek között

a gyermeknek mindig annyi segítséget adunk, amennyire szüksége van, támogatjuk önállóságukat

figyelmet fordítunk testi higiénéjére és egészségére

napközben megbetegedett gyermek elkülönítéséről gondoskodunk, szüleit értesítjük, szükség esetén orvost hívunk./ minden gyermeknek a saját háziorvosát /

kialakítjuk a gyermekekben az igényességet önmaguk, és környezetük tisztasága iránt

ügyelünk arra, hogy a gyermekek étrendje segítse az egészséges testi fejlődést

nagy hangsúlyt fektetünk zöldségek, gyümölcsök, természetes vitaminok, teák rendszeres fogyasztására

megteremtjük a zavartalan pihenés lehetőségét az egyéni sajátosságokat, igényeket figyelembe véve megteremtük a kulturált étkezés feltételeit, a szabályok betartására neveljük gyermekeinket. Tízórait – uzsonnát bizonyos időn belül igényük szerint kínáljuk a gyerekeknek, az ebédet együtt fogyasztjuk.

### M ódsz ertani alapelveink:

tiszta, egészséges balesetmentes környezet megteremtése testi, érzékszervi problémák megelőzése, korrekciója

egyedi igények, képességek, sajátosságok figyelembe vétele fokozatosság, rendszeresség

### Fejlődés főbb j ell emzői óvodás ko r végére:

 testápolással kapcsolatos mindennapi szükségleteiket életkoruknak

megfelelően segítség nélkül végezzék, öltözködésben önállóság és rendszeretet jellemezze őket, használják helyesen az evőeszközöket, igényeljék az asztal esztétikus rendjét, étkezés közben kulturáltan viselkedjenek, az önkiszolgálást természetes teendőként lássák el, saját személyük és környezetük gondozottságára ügyeljenek nyújtsanak segítséget társaiknak és a felnőtteknek

# ÉRZELMI NEVELÉS ÉS SZOCIALIZÁCIÓ

Célunk barátságos, derűs légkör kialakítása, kötődési hajlam erősítése.

Feladataink:

kis csoportlétszámmal és a csoportszoba berendezésével biztosítjuk a családias légkört

lehetőséget adunk a tevékenységek szabad megválasztására biztosítjuk a folyamatosságot

fontosnak tartjuk a gyermek és az óvónők bensőséges kapcsolatát

követelményeinket, elveinket a gyermekekkel szemben azonos elvek alapján határozzuk meg

bevonjuk a gyermekeket az óvoda alakításába, szépítésébe, hogy megtapasztalhassák a közös munka szépségét

empátiás készségük kialakulását óvónői példamutatással próbáljuk segíteni, ösztönözzük a gyermekek közötti kapcsolatok kialakulását, fontosnak tartjuk az én tudat egészséges fejlődését *hozzászoktatjuk őket a másság elfogadásához megteremtjük, ápoljuk saját hagyományainkat*

Módszertani alapelveink

barátságos, szeretetteljes, őszinte, de határozott óvónői magatartás gyermekek iránti bizalom

egyéni sajátosságokhoz igazodó bánásmód empátia

közösségi élet szokásainak fokozatos betartatása

 Fejlő dés fő bb jellemzői óvo dásko r végére:

a gyermekek ragaszkodjanak óvodájukhoz

váljon igényükké a szokások, szabályok betartása és erre társaikat is figyelmeztessék

érdeklődjenek társaik iránt

legyenek képesek önmaguk és társaik értékelésére

oldják meg a problémákat, akadályokat, kérés nélkül segítsenek váljanak szociálisan éretté az iskolába lépéshez

# ÉRTELMI FEJLESZTÉS

Célunk a gyermekek kognitív képességeinek fejlesztése

Feladataink:

érdeklődés, kíváncsiság felébresztése az egyes tevékenységek iránt testi, szellemi egészség egységének fejlesztése, megőrzése

a környező világról szerzett tapasztalatok rendszerezése kommunikációs képességek alakítása, fejlesztése

egyéni különbségek – adottságok, hajlam, rátermettség, képességek felfedezése

az énkép fejlesztése, testséma kialakulásának segítése vizuális percepció fejlesztése

figyelemkoncentrációs tevékenységek biztosítása

Módszertani alapelveink:

sokoldalú tapasztalatszerzés lehetőségeinek biztosítása

önálló gondolkodásra nevelés, döntési képességek fejlesztése differenciált, egyéni képességek szerinti fejlesztés

pozitív megerősítés

 Fejlő dés főbb jellemzői óvodáskor végére:

törekedjenek a végzett tevékenységek összefüggéseinek felfedezésére próbálják kifejezni a változások tartalmát szóban, rajzban rendelkezzenek problémafelismerő és megoldó képességgel

tudják figyelmüket rövid összpontosítani vegyenek részt a tevékenységekben törekedjenek az önértékelésre

segítséggel javítsák ki tévedéseiket, ellenőrizzék saját munkájukat

AZ ÓVODAI ÉLET TEVÉKENYSÉGI FORMÁI AZ ÓVODAPEDAGÓGUS FELADATAI

„ Tanítsd meg a gyerekeket! Lépni tanítsd lépteddel, nézni tanítsd szemeddel, adni tanítsd kezeddel,

ezer percben ezerszer.”

# JÁTÉK

Az óvodáskorú gyermek alapvető tevékenysége játék!

Ebben jelennek meg és fejlődnek azok a sajátosságok, melyek később a gyermek magatartására a játékon kívül is jellemzőek lesznek. A gyermek játékában nyomon követhető, hogyan válnak a külső késztetések a gyermek sajátjává, miközben vágyait, indulatait közvetíti.

Célunk tehát, hogy sokrétű tapasztalatszerzéssé váljon a játék és a játékba integrált tanulás.

Feladataink:

a játék legyen ÖRÖMFORRÁS: a játék közben a gyermek legen derűs, felszabadult, a játékot a feszültség csökkenése kísérje és át kell hogy hassa a gyermek minden tevékenységét. A játék a valóságot tükrözze, a gyermek a tapasztalatait, élményeit játssza el sajátos formában

a játék legyen a SZEMÉLYISÉGFEJLESZTÉS alapvető eszköze: a játék formáinak és tartalmának gazdagítása a gyermek képességeinek fejlődését segítse elő

a játék fejlessze a gyermek MOZGÁSÁT: segítse új mozgásformák kialakulását, gyakorlását. A változatos mozgás ügyesebbé teszi a gyermeket, növeli önállóságát, kitartást, hozzáértését. A veszélyhelyzetekkel való ismerkedés és megbirkózás járuljon hozzá a kiegyensúlyozott, félelemmentes közérzethez

a gyermek ÉRTELMI KÉPESSÉGEINEK FEJLŐDÉSÉRE is legyen hatással a játék: A játék útján ismerkednek a világgal, érzékszerveik működése pontosabb lesz, ezért észlelésük, megfigyelőképességük megbízhatóvá válik. Szerezzenek tapasztalatokat a tárgyakról, azok jellemzőiről, figyeljék meg a cselekmények sorrendjét, jelenségek közötti összefüggéseket.

a konfliktushelyzetek megoldása járuljon hozzá PROBLÉMAMEGOLDÓ GONDOLKODÁSUK fejlődéséhez a játékban legyen minden lehetséges, tág teret adva a KREATIVITÁSNAK a játékban fejlődjenek a TÁRSAS KAPCSOLATOK: váljanak elfogadhatóvá a viselkedési szabályok, a helyes magatartás

### Módszertani alapelvek:

a gyermeki játék szabadságának biztosítása az óvónő szeressen játszani

a gyermeki érzelmek, indulatok helyes kezelése

a fejlődés egyéni sajátosságainak tiszteletben tartása pozitív viselkedésminták kialakítása

Fejlő dés főbb jellemzői óvodáskor végére:

gyakorló játék: részképességekben elmaradást mutató gyermekeknél szerepjáték: - a játékszabályok elfogadása, betartása

környezet jelenségeinek, eseményeinek beépítése önálló vagy csoportos játékba

építő, konstrukciós játékok: összerakosgatások, szerelések egyszerű az élethelyzeteknek megfelelő tárgyak elkészítésével

szabályjátékok: verbális, mozgásos és manipulatív játéktevékenységek során önálló szabályra figyelés

# MUNKA JELLEGŰ TEVÉKENYSÉGEK

Célunk a munkában vállalt önkéntesség és a közösség érdekében végzett tevékenység örömének érzékeltetése.

Feladataink:

a család és az óvoda munkával kapcsolatos elvárásainak közelítése, a baráti egymást segítő kapcsolatok kialakulásának segítése, támogatása,

 munkamegosztásra nevelés, a munka eredményének megbecsülésére nevelés jártasságok kialakítása eszközök, szerszámok használatában

 Módszertani alapelvek:

a munka óvodáskor végéig játékos keretek között kell, hogy maradjon segítőkész óvónői magatartás

egymás és a felnőttek munkájának megbecsülése feladattudat és tartás erősítése

Fejlő dés főbb jellemzői óvodáskor végére:

törekedjen önállóságra, vállaljon önként is feladatot ismerje fel saját képességeinek határait

legyenek rendszeres feladatai, teljesítse pontosan megbízásait ismerje a szerszámok eszközök helyét, azok használatát gondozza, óvja környezetében lévő növényeket

# TEVÉKENYSÉGEKBEN MEGVALÓSULÓ TANULÁS

Célunk a tudás, tanulás iránti vágy felébresztése.

Feladataink:

a megismerési képességek fejlesztése

képszerű és szemléletes gondolkodás kialakítása tapasztalatszerzés, gondolkodás örömének átélése problémahelyzetek megoldása

a beszédészlelés és beszédértés, szóbeli kifejezés fejlesztése

 Módszertani alapelvek:

feladattudat és tartás erősítése

a tanulás játékos jellege domináljon az egyéni fejlődési ütemet figyelembe véve önállóság támogatása a tanulási folyamatban

segítőkész óvónői magatartás

Fejlő dés főbb jellemzői óvodáskor végére:

tudjon önállóan konkrét, ismert jelenségek esetében következtetéseket levonni, ítéletet alkotni

alakuljon feladattudata

ismerje saját értékeit

fedezzen fel konkrét összefüggéseket, ok – okozati viszonyokat

törekedjen többféle megoldás keresésére

szándékos figyelmének tartalma legyen legalább 15 perc legyen képes gondolatait szavakba önteni

tudjon különbséget tenni mese és valóság között

# ANYANYELVI NEVELÉS

Célunk az anyanyelv fejlesztése és a kommunikáció formáinak alakítása

Feladataink:

figyelemmel kísérjük a gyermek egyéni beszédsajátosságait – egyéni fejlesztés figyelembe vesszük egyéni fejlődésük ütemét

idejében felismerjük a beszédhibákat, szükség esetén kérjük a logopédus segítségét

lehetőséget biztosítunk a gyermek szókincsének gyarapítására, passzív szókincsük aktivizálására, szeretetteljes beszédkezdeményezéssel fokozzuk a gyermek beszédkedvét, fejlesztjük beszédértését, beszédkedvét

szerep és szituációs játékokkal gyakoroltatjuk a különböző helyzetekhez illő beszédmódot

Jól artikulált versekkel, az irodalmi nyelv szépségeivel ismertetjük meg a

gyermekeket

bátortalanok megszólaltatása a bábozás segítségével

Módszertani alapelvek:

modellnyújtás

állandó nyelvhasználat, beszédhelyzetek egyéni képességfejlesztés

nyugodt, szeretetteljes légkör

Fejlő dés főbb jellemzői óvodáskor végére:

a gyermekek használják aktívan a tapasztalatok során szerzett szókincsüket, elbeszélésük legyen folyamatos, kövessék az időbeni és logikai sorrendet

csoportos beszédhelyzetekben megfelelő beszédfordulatokkal és viselkedési formákkal teremtsenek kapcsolatot

nyugodtan figyelmesen egyenek képesek végighallgatni az óvónőt és egymást legyen beszédük jól érthető, tagolt, megfelelő hangzású

beszédüket a személyiségüknek megfelelő gesztus és mimika kísérje

# VERSELÉS – MESÉLÉS

Célunk, hogy a mesék, versek, mondókák segítségével olyan élményhez juttassuk a gyermekeket, mely megalapozza bennük a majdani olvasás szeretetét.

Feladataink:

a verset, mesét napi élményként biztosítjuk minden gyermeknek, örömteli élmény legyen a számukra

kedvet ébresszünk arra, hogy maguk is találjanak ki mesét, bábozzanak, dramatizáljanak

fontos a gyermek és a nevelő érzelmi kapcsolata, az élő mese a beszoktatás fontos része a vers, mondóka igényesen

választjuk vers – mese anyagunkat, előnyben részesítjük a népmeséket alkalmi versekkel hangulatosabbá tesszük ünnepeinket megalapozzuk a majdani olvasás szeretetét

Módszertani alapelvek:

a mese – versmondás spontán, játékos legyen

dramatizálással, önálló bábozással kommunikációs lehetőségeket teremtünk esztétikus, természetes anyagú eszközöket alkalmazunk

fontos a gyakori ismétlés

meghitt kapcsolat a gyermekekkel

 Fejlő dés főbb jellemzői óvodáskor végére:

igényeljék a mese, vers ismétlését

segítsenek a mesélés feltételeinek kialakításában tudjanak azonosulni a mese szereplőivel

folytatásos mesék szálait össze tudják kötni

ismert motívumokat használjanak fel a bábozásnál, dramatizálásnál ismerjék a könyvespolc tartalmát, vigyázzanak a könyvekre

# ÉNEK, ZENE – ÉNEKES JÁTÉK

Óvodánkban az ének – zene kiemelt szerepet kap.

„ Minden embernek a lelkében dal van, és a saját lelkét hallja minden dalban, és akinek szép a lelkében az ének,

az hallja a másik énekét is szépnek! „

/ Babits Mihály /

Feladataink:

megteremtjük azokat a feltételeket, amelyek felkeltik a gyermekek érdeklődését mindenféle zenei tevékenység iránt

személyes példával ösztönözzük a gyermekeket az örömteli éneklésre, dalos játékok kezdeményezésére, zenehallgatásra

bíztatjuk őket az improvizálásra, énekes beszélgetéssel változatos dallamfordulatok bemutatásával kínálunk mintát

énekes gyermekjátékok, mondókák, népdalok és hozzájuk fűződő szokások, mozgások alkalmazásával alapozzuk meg zenei anyanyelvüket

előtérbe helyezzük az élő zenét, hangszeres zenehallgatást

fejlesztjük a gyermekek hallását, ritmusérzékét,zenei emlékezetét, esztétikus mozgását, zenei formaérzékét

megismertetjük őket az alapvető zenei fogalmakkal és azok helyes használatával

Módszertani alapelvek:

a zene hatása legyen az egész személyiségre kiható emberformáló erő

az óvodai zenei nevelés legyen értékközvetítő, ízlésformáló erő

az énekes délelőttöket és kezdeményezéseket jellemezze tervszerűség, fokozatosság, rendszeresség

spontán helyzetek maximális kihasználása érvényesüljön a differenciálás, az egyéni bánásmód

érvényesüljenek Kodály örökérvényű elvei – koncepciója

Fejlő dés főbb jellemzői óvodáskor végére:

a gyermekek tudjanak mondókát, 6 hang terjedelmű dalokat és 5 – 6 alkalmi dalt tisztán, szép kiejtéssel énekelni. Egyszerű dallammotívumokat tisztán énekeljenek vissza, tudják a dalokat önállóan kezdeni, ismert dalt szöveg nélkül dúdolni, énekelni

ismerjék fel a magas és mély közötti különbséget, maguk is tudjanak így énekelni, dalt kezdeni. Tudják a dalokat hallás után térben kézzel mutatni.

ismerjék a halk és hangos közötti különbséget, dallamot dúdolásról, hangszerről, tudjanak jelre hangosan és magukban énekelni

ismerjék környezetük hangjait

különböztessék meg a dal ritmusát az egyenletes lüktetéstől, figyeljenek a szünetre is ritmus alapján legyenek képesek dalt, mondókát felismerni

érezzék a zenei motívum hosszát

esztétikus szép mozgással kísérjék a dalos játékokat önállóan alkossanak egyszerű dallamokat ismerkedjenek a hangszerekkel

# RAJZOLÁS, FESTÉS, MINTÁZÁS, KÉZIMUNKA

Célunk, tág teret adni a gyermekek önkifejezésének az ábrázolásban.

Feladataink:

megteremtjük a feltételeket a gyermekek képi, plasztikai kifejező nyelvének, ábrázoló és konstruáló képességének fejlődéséhez.

felkeltjük a rajzolás, mintázás, kézimunka anyagaival , eszközeivel való tevékenység vágyát

biztosítjuk élményeik, fantáziájuk, megfigyeléseik képi és térbeli megjelenítésének sokféle lehetőségét

eljuttatjuk a gyermeket az alkotás öröméhez

biztosítjuk a gyermek fejlődését belülről serkentő motiváltságot, segítjük a kreativitást érvényre jutni

folyamatosan biztosítjuk az alkotáshoz szükséges jó minőségű eszközöket,

anyagokat

a gyermekek munkáival díszítjük óvodánkat

megteremtjük a műhelymunka lehetőségét, ápoljuk a hagyományokat

a fejlődés folyamatát irányító feladatokat megtervezzük, de megvalósításukat rugalmasan kezeljük, alkalmazkodunk a spontán gyermeki igényekhez

Módszertani alapelvek:

folyamatosan álljanak rendelkezésre eszközök, anyagok a gyermeki alkotást értékként kezeljük

domináljon az önkifejezés és önkéntesség

rajzolás, mintázás közösségformáló ereje érvényesüljön a gyermeki alkotás pozitív érzelmekkel kísért legyen

a fejlesztésben a tolerancia és az empátia érvényesüljön

Fejlő dés főbb jellemzői óvodáskor végére:

szerezzenek sokféle tapasztalatot a zárt és nyitott terek kialakításában tudják megnevezni a tárgyak főbb formai jellemzőit

jellemezze munkájukat gazdag színhasználat próbálkozzanak egyszerűbb mozgások jelzésével

önállóan és csoportosan készítsenek tárgyakat, eszközöket

# MOZGÁS

Célunk a gyermek természetes mozgáskultúrájának fejlesztése.

Feladataink:

megteremtjük azokat a feltételeket, melyek elősegítik a gyermekek biológiai fejlődését, növelik a szervezet teherbíró képességét, ellenálló, alkalmazkodó képességét

fontosnak tartjuk a testi képességek / ügyesség, gyorsaság, bátorság, erő, állólépesség / fejlesztését

koordinációs képességek fejlesztését szem előtt tartjuk a játék fontosságát

ritmikus, táncos tevékenységek közben fejlődik ritmusérzékük, mozgásuk harmonikussá válik

figyelembe vesszük a gyermekek egyéni képességeit, a bátortalanokat segítjük biztosítjuk a megfelelő tornaszereket

megalapozzuk a gyermekekben a rendszeres mozgás igényét

Módszertani alapelvek:

szaknyelv használata egyszerű, érthető utasítások minta értékű bemutatás tapintatos hibajavítás

minden gyermek a saját képességei szerint mozogjon

Fejlő dés főbb jellemzői ó vodáskor végére:

növekedjen teljesítő képességük, mozgásuk összerendezett legyen cselekvőképességük gyors, a mozgásban kitartóak

fejlődjön tájékozódó képességük térben és időben

egyéni, csoportos, sor és váltóversenyeket játszanak a szabályok betartásával, az óvónő segítségével

értsék meg a vezényszavakat szeressék és igényeljék a mozgást

# KÜLSŐ VILÁG TEVÉKENY MEGISMERÉSE

### KÖRNYZETI TARTALMÚ TAPASZTALATOK

Célunk, hogy a gyermek aktivitása és érdeklődése során szerezzen tapasztalatokat a közvetlen és tágabb természeti környezet viszonyairól

Feladataink:

a tapasztalatok, ismeretek gyarapításával felkeltjük, ébren tartjuk a gyerekek

kíváncsiságát, érdeklődését, kielégítjük megismerési vágyukat

lehetőséget adunk érzékszerveikkel való tapasztalatszerzésre, az élmények felidézésére

nagy figyelmet fordítunk a gyermekek már meglévő tapasztalatainak felhasználására, azok rendszerezésére, eljuttatva őket a bonyolultabb összefüggések, következtetések felismeréséhez

lehetőséget teremtünk a folyamatos és alkalmi megfigyelésekre

kiemelten figyelünk a társadalmi, természeti környezetükből, helyi sajátosságainkból adódó lehetőségekre

hatékonyan tevékenykedünk a környezet megszerettetésében, megóvásában, az élőlények szeretetére, óvására bíztatjuk a gyerekeket

felelevenítjük a helyi népszokásokat, hagyományokat, formálva ezzel a gyerekek erkölcsi magatartását

Módszertani alapelvek:

a megfigyelések lehetőség szerint természetes környezetben történjenek

annyi és olyan téma feldolgozását tervezzük, amennyihez folyamatos élményt tudunk biztosítani

figyelembe vesszük a gyermekek képességeit, fejlődési ütemét biztosítjuk a témák sokoldalú megközelítését

lehetőséget adunk a gondolkodásra, a folyamatos beszédre

Fejlő dés főbb jellemzői óvodáskor végére:

ismerjék lakásuk címét, szüleik foglalkozását sajátítsák el az alapvető közlekedési szabályokat

ismerjék a közlekedési estközöket, környezetükben lévő intézményeket környezetük színeit, tárgyak, jelenségek közötti összefüggéseket ismerjék testrészeiket, legyenek igényesek a tisztaságra

tudják azonosítani a napszakokat, évszakokat, azok jellegzetességeit

ismerjék a környezetükben élő növényeket, azok termését, képesek legyenek a gondozásukra

az ismert állatokat tudják csoportosítani több szempont alapján

### MATEMATIKAI TARTALMÚ TAPASZTALATOK

Célunk a környezet tárgyainak, mennyiségi viszonyainak, formáinak rendszerezése.

Feladataink:

változatos lehetőségek a környező világ formáinak mennyiségi viszonyainak megfigyelésére, különböző tevékenységeken keresztül élményeket nyújtunk, a matematikai összefüggések felismerésével fejlesztjük probléma megoldó gondolkodásukat, lehetőséget biztosítunk a téri , síkbeli tájékozódás fejlődéséhez észlelésen, érzékelésen keresztül fejlesztjük mennyiségfogal-mukat

Módszertani alapelvek:

biztosítjuk a témák sokoldalú megközelítését többféle megoldásra törekszünk

ösztönözzük a gyermeket gondolkodásra

csak annyi segítséget adunk amennyi feltétlenül szükséges differenciált feladatadásra törekszünk

Fejlő dés főbb jellemzői óvodáskor végére:

váljanak képessé arra, hogy az óvónő kéréseit, gondolatait megértsék, követni tudják, képesek a tulajdonságok szerinti válogatásra, folytatásra, összehasonlításra értsék az alapvető matematikai kifejezéseket

legyenek képesek összehasonlítani mennyiségeket becsléssel, párosítással.

Gyermekvédelmi munka az óvodában

A gyermekvédelmi munka irányítása az óvodavezető feladatkörébe tartozik. Ő gondoskodik a szükséges feltételek megteremtéséről. A hatályos törvényeknek és jogszabályoknak megfelelően, a házirendben foglaltakkal kiegészítve határozzuk meg azokat a védő-óvó előírásokat, amelyeket a gyermekeknek, szülőknek, és az óvoda dolgozóinak be kell tartani.

Feladataink:

Tájékoztatja a csoportok óvónőit és szülőit arról, hogy milyen problémával, hol, milyen időpontban fordulhatnak hozzá. Tájékoztatást nyújt arról is, hogy az óvodán kívül milyen gyermekvédelmi intézményt kereshetnek fel.

A csoportokat vezető óvónők jelzése alapján tájékozódik a hátrányos – és halmozottan hátrányos helyzetű gyermekekről. Ha szükséges a csoport óvónőivel együtt családlátogatást végez, annak érdekében, hogy megismerje az érintett gyermek családi körülményeit és környezetét.

Amennyiben a gyermeket veszélyeztető okokat az intézmény adta kereteken belül nem tudja megszüntetni, segítséget kér a városi gyermekvédelmi feladatokat ellátó intézményektől illetve a jegyzőtől.

Az intézményben-a szülők által jól látható helyen-közzé teszi a gyermekvédelmi feladatokat ellátó intézmények címét és telefonszámát.

A kiemelt figyelmet igénylő gyermekek nevelése, fejlesztése:

A 2011. évi CXC. törvény a nemzeti köznevelésről 4. §.13. pontja alapján kiemelt figyelmet igénylő gyermek:

Különleges bánásmódot igénylő gyermek és a kiemelten tehetséges gyermek

A tehetséges gyermek

Tehetséges gyermek az a különleges bánásmódot igénylő gyermek, aki átlag feletti általános vagy speciális képességek birtokában magas fokú kreativitással rendelkezik, és felkelthető benne a feladat iránti erős motiváció, elkötelezettség. A rendszeres megfigyelésből és cselekedtetésből kiindulva a gyermekekről kiderül, hogy melyik az a terület, ahol kiemelkedően jól teljesítenek, vagy fokozott érdeklődést, lelkesedést, kreativitást mutatnak egy-egy tevékenység, vagy problémamegoldás során. Nevelőtestületünk felismerte azt, hogy fokozott figyelmet kell fordítani a tehetségek felismerésére, fejlesztésére, a tehetségígéretek segítésére már óvodás korban.

Célunk:

-A tehetségre utaló jegyek felismerése minden gyermekben.

-Esélyteremtés, a kiemelkedő képességek kibontakoztatására.

-Erős és gyenge oldalak együttes támogatása.

Óvodapedagógus feladatai:

-Kiemelt képességek felismerése.

-Differenciált képességfejlesztés az óvodai élet keretein belül.

Képességek kibontakoztatásához lehetőségek biztosítása. (nemzetiségi-, mozgás-, kognitív képességek-, rajz, mintázás kézimunka-, zenei nevelés területén)

-A dokumentációkban tükröződjön a gyermekekre való odafigyelés, fejlesztés, egyéni differenciált bánásmód, tehetséggondozás.

# ÓVODÁNK KAPCSOLATRENDSZERE

## KAPCSOLATUNK A CSA LÁDOKKAL:

fontos feladatunk a családok megismerése, szoros nevelői együttműködés

a szülők nevelési céljainak ismeretében segítünk abban, hogy elvárásaik a gyermekekkel szemben reálisak legyenek

tájékoztatjuk a szülőket nevelési elképzeléseinkről, módszereinkről, tervezett eseményekről, programokról

különös figyelemmel, tapintattal és realitással adunk tájékoztatást a szülőknek saját gyermekükről

lehetőséget biztosítunk a napi tájékoztatásra

a családdal kapcsolatos információkat diszkréten kezeljük, figyelemmel kísérjük az életükben bekövetkező változásokat

ha szükséges felvállaljuk a családgondozást

különös gonddal készülünk új gyermek fogadására, beszoktatására, ehhez minden esetben igényeljük a szülők tevékeny segítségét bíztatjuk a szülőket, hogy lehetőleg ők is vegyenek részt a gyermekek

programjaiban nagycsoportos óvodások szülei számára lehetőséget biztosítunk az iskolák és módszereik, valamint a leendő elsős tanító nénik megismerésére

Külső kapcso lataink:

rendszeresen látogatjuk a Babits Mihály Művelődési Központ és Művészetek Háza rendezvényeit, a Gyermekkönyvtárat

szoros kapcsolatot tartunk bábművészekkel

folyamatos kapcsolatot tartunk pszichológussal, logopédussal

folyamatos kapcsolatot tartunk a Csiga Biga Alapítvánnyal

szükség esetén megkeressük a gyermekjóléti szolgálat munkatársait

#### A NEVELÉSI FOLYAMAT ÉS A GYERMEKEK FEJLŐDÉSÉNEK NYOMONKÖVETÉSÉT SZOLGÁLÓ ELLENŐRZÉS-ÉRTÉKELÉS RENDSZERE

**Pedagógiai alapelvek:** tervszerűség folyamatosság

életkori sajátosságok figyelembe vétele egyéni sajátosságok figyelembe vétele nyitottság

a program céljainak való megfelelés együttműködés

objektivitás fejlesztő hatás

partnerközpontúság egymástól tanulás dokumentálás

Az ellenőrzés formái (napi, tájékozódó, tematikus, visszatérő) és jellege (diagnosztikus, fejlesztő, összegző) helyszínei, területei, érintettjei a belső önértékelés folyamatában és az óvoda éves munkatervében konkretizálódnak.

#### SZAKMAI DOKUMENTUMOK VEZETÉSÉNEK SAJÁTOSSÁGAI

**A szakmai dokumentumok vezetésének pedagógiai elvei**

rendszeresség - következetesség egymásra épülés- folyamatosság

összehangoltság – tényszerűség - objektivitás

#### A programhoz szükséges tervező dokumentumok

Éves munkaterv: készíti az óvodavezető, időkerete 1 nevelési év

Az óvodai csoportnapló tükrözi a nevelés tervezését, és értékelését.

A gyermekcsoportok nevelési terve: készítik: óvodapedagógusok, időkerete: negyedév

A gyermekcsoportok tevékenységi terve: készítik: óvodapedagógusok

A csoportnapló differenciáltan tartalmazza a csoportra vonatkozó szokás- szabályrendszert, az évszakokhoz, tevékenységi témakörökhöz tartozó anyagokat, az eseményekhez kapcsolódó szervezési feladatokat.

#### Minden gyermekről egyéni fejlődést nyomon követő dokumentum készül:

Tartalmazza: a gyermek anamnézisét, az óvodapedagógusok megfigyeléseit, a gyermekek képességszintjének mérését, a fejlesztési elképzeléseket.

Az óvodás gyermekek személyiségének megismeréséhez és fejlesztéséhez méréseket végzünk.

Az eredményes mérési eljáráshoz elengedhetetlen, hogy:

a személyiség egészét átfogja,

folyamatot képezzen (kitűnjön, hogy honnan hová jutott el a gyermek),

egyéni fejlődési, érési tempót figyelembe véve értékeljük az eredményeket (pillanatnyi állapotot tükröz az eredmény, vannak gyorsabban ill. lassabban fejlődő gyermekek),

több fajta módszerrel vizsgáljuk a gyermeket (reális képet csak így

kaphatunk).

 Módszerek: megfigyelés, interjú, beszélgetés, teszt

#### Alka lmaz ott mérés i módsz er ek kor csopor t onként

**Kiscsoportban:**

A differenciált egyéni bánásmód megvalósítása érdekében minden gyermekről dokumentálják a csoportban dolgozó óvónők az egyéni fejlődés ütemét, mértékét, évente legalább kétszer. Szükség esetén mielőbb szakember segítségét kell kérni!

#### Köz éps ő cso port ban :

Szintén kétszer rögzíteni kell a megfigyeléseket. Szükséges év végén a logopédiai szűrés.

1. életévét betöltött gyermekeknél Sindelar teszt végzése a kiemelten

fejlesztendő részképesség területek meghatározására

#### Nagycsoportban

Logopédiai szűrés ismétlése.

Iskolaérettségi felmérés pszichológus részvételével a tanköteles korú gyermekeknél.

Feladatlapokkal, megfigyeléssel vizsgáljuk a gyermekek az év során a csoportban

megfigyelőképességét, következtetését, logikus gondolkodását;

 figyelemkoncentrációját;

 szem-kéz együttmozgásának fejlettségét.

#### A fejlődési mutatókról a szülőket igény szerint tájékoztatni kell, a felmérések eredményeinek megismerését aláírásukkal igazolják.

**A pedagógiai program záró rendelkezései:**

**1. Érvényességi rendelkezések**

A helyi pedagógiai programunk **2022. szeptember 1. napjától lép életbe**.

Bevezetése minden óvodai csoportba megtörténik.

Helyi pedagógiai programunk **érvényességi ideje** öt nevelés évre – azaz 2022. szeptember l-től – 2027. augusztus 31. napjáig szól.

#### A helyi pedagógiai program módosítása.

A helyi pedagógiai program módosítására:

* + az óvoda vezetője,
	+ a nevelőtestület bármely tagja,
	+ a nevelők szakmai munkaközösségei,
	+ szülői szervezet képviselője,
	+ az óvoda fenntartója tehet javaslatot.

A módosítás kérelmét – nevelőtestületi kérelem esetén többségi, minimum 50 % plusz 1 fő kérelmezése esetén, - a felülvizsgálat során felmerült indokok alapján az óvodavezetőnek írásban kell jelezni.

A helyi pedagógiai program módosítását a nevelőtestület fogadja el és az óvodavezető jóváhagyásával, válik érvényessé.

A módosított pedagógiai programot, a jóváhagyást követő nevelési év

szeptember 1-től kell bevezetni.

####  A helyi pedagógiai program nyilvánosságra hozatala

Az óvoda helyi pedagógiai programja nyilvános, minden érdeklődő számára megtekinthető. A helyi pedagógiai program 1-1 példánya a következő személyeknél, ill. intézményeknél tekinthető meg:

 az óvoda fenntartójánál,

az óvoda irattárában

az óvoda vezetőjénél.

e.) A **helyi pedagógiai programot** a nevelőtestület 2022-05-31. én megtartott nevelőtestületi ülésén elfogadta